FÖ LDTAN I KO Z LÖ NY 
HAVI FOLYÓIRAT 
MAGYARORSZÁG FÖLDTANI, ÁSVÁNYTANI ÉS ŐSLÉNYTANI MEGISMERTETÉSÉRE 
S A FÖLDTANI ISMERETEK TERJESZTÉSÉRE, 
XXIIL KÖTET. 1893 NOVEMBER DEOZEMBER, üli FÜZET. 
CZINKOTA GEOLÓGIAI VISZONYAIRÓL. 
Schmidt Sándor- tói.* 
(Egy színezett geológiai térkép melléklettel.) 
A budapest-czinkotai helyi érdekű vasúton mintegy 40 perez alatt meg¬ 
járható, jól ismert Czinkota községben tartózkodván, alkalmam volt némely 
geológiai adat megfigyelésere, melyek, minthogy az ide vonatkozó szakiro¬ 
dalomban e helyről ezideig ismeretlenek, a további behatóbb kutatásokra is 
ösztönöztek. így azután Czinkota községnek és az ettől nyugatra eső terü¬ 
letnek geológiai viszonyait részletesen tanulmányoztam és a mellékelt tér¬ 
képen fel is tüntethetem az egyes képződményeket. 
Egy pillantást vetve a m. kir. földtani intézettől, vagy pedig a Dr. Szabó 
József, vagy a Zsigmondy Vilmos uraktól Budapest környékéről publikált 
geológiai térképekre, láthatjuk, hogy Czinkota geológiája mindössze az allu- 
viumon kivül a diluvidlis kavicsot, homokot, agyagot es a pontusi rétegek 
egynéhány feltárását szolgáltatja. Ezekhez csatolom immár a mediterrán 
képződményeket is, melyekről ezideig Czinkotán tudomásunk nem volt. 
Fejlődő nagy városok közelében a feltárások ismeretesen évről-évre 
szaporodnak. Legkivált az út- s vasútépítések szolgáltatják az újabb ada¬ 
tokat, de a ház- és különösen gyárépítkezések, valamint a terület- és víz¬ 
szabályozások stb. alkalmával is nem egyszer becses tanulságok birtokába 
juthatunk. A mi szék- és fővárosunk is az utóbbi évtizedek alatt oly rohamos 
fejlődésnek indult, hogy a vele járó érdekes geológiai feltárások csaknem 
lépten-nyomon kínálkoznak a kutatónak. Csak a megfigyeléssel nem szabad 
vesztegelnünk, hanem éber szemmel kell tartani minden változást, mert 
az ilyen feltárások sajnos többnyire csak múlekony természetűek. A kutak 
aknáit beburkolják, az alapnak kiásott területet beépítik, az utakat stb. 
hordalékkal beteregetik s ha más nem, úgy az úgynevezett kulturális réteg 
* Előadta az 1893 október 4-én tartott szakülésben. 
( 201 ) 
21a 
